CELEX: 32006R1056
Language: lv
Date: 2006-07-12 00:00:00
Title: Komisijas Regula (EK) Nr. 1056/2006 ( 2006. gada 12. jūlijs ) par atsevišķu preču klasifikāciju kombinētajā nomenklatūrā

13.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 192/6
            
         
      KOMISIJAS REGULA (EK) Nr. 1056/2006
   (2006. gada 12. jūlijs)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 12. jūlijā
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 996/2006 (OV L 179, 1.7.2006., 26. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pārnēsājams, ar baterijām darbināms ciparu skaņas un attēla ieraksta un atskaņošanas aparāts ar šādām sastāvdaļām vienā korpusā:
                              
                                          —
                                       
                                       
                                          cietais disks ar 30 GB atmiņu,
                                       
                                    
                                          —
                                       
                                       
                                          krāsu displejs ar diagonālo izmēru 6,35 cm (2,5 collas),
                                       
                                    
                                          —
                                       
                                       
                                          mikrofons un
                                       
                                    
                                          —
                                       
                                       
                                          radiouztvērējs.
                                       
                                    Aparāts atbalsta šādus formātus: MPEG1, MPEG2, MPEG4, DivX, XviD, WMV, MJPEG, MP3 un WMA.
                              To iespējams caur USB pieslēgvietu savienot ar automātisko datu apstrādes iekārtu, lai lejupielādētu vai augšupielādētu informācijas nesēju datnes. To var arī caur audio/video (A/V) saskarni savienot ar vairākiem aparātiem.
                              Tajā var ierakstīt līdz 15 000 dziesmu vai 120 stundām digitālā video vai saglabāt līdz 25 000 fotogrāfiju. Iespējama arī balss ierakstīšana.
                           
                        
               
                  8521 90 00
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 3. piezīmi un KN kodu 8521 un 8521 90 00 aprakstu.
                  Tā kā aparātam ir īpaša funkcija, tā klasifikācija par atmiņas bloku 8471. pozīcijā nav iespējama (84. nodaļas 5.B un 5.E piezīme).
                  Ņemot vērā aparāta iespējas, tā galvenā funkcija ir video ieraksts vai video reproducēšana, kā paredzēts 8521. pozīcijā. Tādēļ nav iespējama klasifikācija 8520. un 8527. pozīcijā.
                  Izstrādājums nav aparāts televīzijas uztveršanai, nedz arī video monitors, un tādēļ klasifikācija 8528. pozīcijā nav iespējama.
                  Tā kā aparātam ir funkcija, kas noteikta 85. nodaļas citā vietā (8521. pozīcija), klasifikācija 8543. pozīcijā nav iespējama.
               
            
                  
                              2.
                           
                           
                              Ražojumam ir šādas sastāvdaļas:
                              
                                          —
                                       
                                       
                                          lodīšu pildspalva ar nomaināmu serdeni un
                                       
                                    
                                          —
                                       
                                       
                                          zibatmiņa ar 128 MB lielu ietilpību un kopnes USB saskarni kuru var savienot ar automātiskās datu apstrādes iekārtas kopnes USB pieslēgvietu.
                                       
                                    Sastāvdaļas var lietot atsevišķi.
                           
                        
               
                  8523 90 90
               
               
                  Klasifikācija noteikta, ievērojot kombinētās nomenklatūras interpretācijas 1., 3. b) un 6. vispārīgo noteikumu un KN kodu 8523, 8523 90 un 8523 90 90 aprakstu.
                  Ražojums ir salikts izstrādājums, kas sevī apvieno pildspalvu un kopnes USB zibatmiņu. Ņemot vērā sastāvdaļu vērtību, izstrādājums galvenokārt ir paredzēts datu uzglabāšanai (pozīcija 8523).
                  
                     USB zibatmiņai ir tāda pati funkcija kā zibatmiņas kartei, proti, īslaicīgi uzglabāt cipardatus (arī MP3 datus). USB saskarne nemaina šo funkciju. Tādēļ USB zibatmiņa nav automātiskās datu apstrādes iekārta vai tās vienība. Tādējādi klasifikācija 8471. pozīcijā ir izslēgta (84. nodaļas 5.E piezīme).
               
            
                  
                              3.
                           
                           
                              Ražojumam ir šādas sastāvdaļas:
                              
                                          —
                                       
                                       
                                          pulkstenis tikai ar mehānisko displeju un
                                       
                                    
                                          —
                                       
                                       
                                          zibatmiņa ar 128 MB lielu ietilpību un ar kopnes USB saskarni, kuru var savienot ar automātiskās datu apstrādes iekārtas kopnes USB pieslēgvietu.
                                       
                                    Sastāvdaļas var lietot atsevišķi.
                           
                        
               
                  8523 90 90
               
               
                  Klasifikācija noteikta, ievērojot kombinētās nomenklatūras interpretācijas 1., 3. b) un 6. vispārīgo noteikumu un KN kodu 8523, 8523 90 un 8523 90 90 aprakstu.
                  Ražojums ir salikts izstrādājums, kas sastāv no pulksteņa un USB zibatmiņas. Ņemot vērā sastāvdaļu vērtību, izstrādājums ir galvenokārt paredzēts datu uzglabāšanai (pozīcija 8523).
                  USB zibatmiņai ir tāda pati funkcija kā zibatmiņas kartei, proti, īslaicīgi uzglabāt cipardatus (arī MP3 datus). USB saskarne nemaina šo funkciju. Tādēļ USB zibatmiņa nav automātiskās datu apstrādes iekārta vai tās vienība. Tādējādi klasifikācija 8471. pozīcijā ir izslēgta (84. nodaļas 5.E piezīme).
               
            
                  
                              4.
                           
                           
                              Astoņi mazi plastmasas kubi ar 48 plaknēm, kuras kopā satur divas šķautnes.
                              Kubu stāvokli var mainīt tā, ka veidojas ģeometriskas formas un pareizi attēli.
                           
                        
               
                  9503 60 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 9503, 9503 60 un 9503 60 90 aprakstu.
                  Tā kā pareizu attēlu iegūšanai kubi ir jāgroza, izstrādājumu uzskata par mozaīkmīklu.